b'\n_START_ARTICLE_\nVatos\n_START_SECTION_\nHabitat\n_START_PARAGRAPH_\nZonele \xc3\xaen care poate fi \xc3\xaent\xc3\xa2lnit sunt cele subtropicale (70\xc2\xb0N - 29\xc2\xb0S, 25\xc2\xb0V \xe2\x80\x93 42\xc2\xb0E), estul \xc8\x99i nordul Oceanului Atlantic, Marea Nordului, Marea Baltic\xc4\x83, Marea Mediteran\xc4\x83 \xc8\x99i Marea Neagr\xc4\x83, sud-vestul Oceanului Indian._NEWLINE_Este un pe\xc8\x99te criofil, care duce o via\xc8\x9b\xc4\x83 solitar\xc4\x83, \xc3\xaengropat \xc3\xaen nisip la ad\xc3\xa2ncimea de 60-70 m, cu ap\xc4\x83 mai rece \xc8\x99i mai s\xc4\x83rat\xc4\x83, al\xc4\x83turi de calcan \xc8\x99i morun.\n_START_SECTION_\nDescriere\n_START_PARAGRAPH_\nVatosul are corpul turtit lateral \xc8\x99i acoperit cu pl\xc4\x83ci osoase, \xc3\xaenzestrate cu c\xc3\xa2te un spin. Lungimea masculului ajunge p\xc3\xa2n\xc4\x83 la 70 cm, femela p\xc3\xa2n\xc4\x83 la 1,5 m, greutatea 5-8 kg. Pe fa\xc8\x9ba ventral\xc4\x83 a corpului se afl\xc4\x83 5 deschideri branhiale. Pe spate are numero\xc8\x99i \xc8\x9bepi care pe abdomen sunt mai rari, de asemeni \xc8\x99i pe muchia cozii. _NEWLINE_Ochii sunt mari \xc8\x99i a\xc8\x99eza\xc8\x9bi pe partea dorsal\xc4\x83, apropria\xc8\x9bi \xc3\xaentre ei. Gura se afl\xc4\x83 pe fa\xc8\x9ba ventral\xc4\x83._NEWLINE_Culoarea este schimb\xc4\x83toare dup\xc4\x83 mediu, de obicei variaz\xc4\x83 \xc3\xaentre cenu\xc8\x99iu, brun ro\xc8\x99cat\xc4\x83 \xc8\x99i galben-cenu\xc8\x99iu cu pete neregulate. _NEWLINE_Este ovipar, \xc3\xaen lunile martie-mai se apropie de \xc8\x9b\xc4\x83rm p\xc3\xa2n\xc4\x83 la 25-45 m, pentru a depune 6-10 ou\xc4\x83. Dup\xc4\x83 depunere, se retrage la ad\xc3\xa2ncimi mai mari p\xc3\xa2n\xc4\x83 \xc3\xaen septembrie-noiembrie, c\xc3\xa2nd se apropie de \xc8\x9b\xc4\x83rm odat\xc4\x83 cu curen\xc8\x9bii reci._NEWLINE_Se hr\xc4\x83ne\xc8\x99te cu pe\xc8\x99ti, crustacei \xc8\x99i molu\xc8\x99te.\n_START_SECTION_\nValoare comercial\xc4\x83\n_START_PARAGRAPH_\nCarnea vatosului este foarte apreciat\xc4\x83. Se consum\xc4\x83 \xc3\xaenot\xc4\x83toarele pectorale (comercializate ca \xe2\x80\x9earipi de vulpe\xe2\x80\x9d), considerate delicatese, fiind asem\xc4\x83n\xc4\x83toare la gust cu carnea de crab. Ficatul reprezint\xc4\x83 6,5% din greutatea total\xc4\x83 a corpului \xc8\x99i con\xc8\x9bine 60-67% gr\xc4\x83simi, fiind foarte bogat \xc3\xaen vitamina A. Pielea vatosului, prelucrat\xc4\x83 \xc8\x99i colorat\xc4\x83 \xc3\xaen verde este folosit\xc4\x83 \xc3\xaen piel\xc4\x83rie sub numele de \xe2\x80\x9epiele de rechin\xe2\x80\x9d.'